

 LĒMUMS

Ādažos, Ādažu novadā

2025. gada 24. aprīlī **Nr.** **141**

**Par zemes starpgabala atsavināšanu**

Ādažu novada pašvaldības dome izskatīja Vārds Uzvārds, deklarētā adrese: adrese (turpmāk - Iesniedzēja), 11.03.2025. iesniegumu (pašvaldības reģ. Nr. ĀNP/1-11-1/25/1595) ar lūgumu izvērtēt un atbalstīt Iesniedzējai piederošā nekustamā īpašuma Granītu iela 3, Gauja, Carnikavas pag., Ādažu nov., kadastra numurs 8052 002 1133, zemes vienībai ar kadastra apzīmējumu 8052 002 1133 piegulošā zemes starpgabala ar kadastra apzīmējumu 8052 002 1565 (platība 32 m2) nodošanu atsavināšanai un tā pievienošanu Iesniedzējas īpašumam.

Izvērtējot pašvaldības rīcībā esošo informāciju, tika konstatēts:

1. Ādažu novada pašvaldības nekustamais īpašums ar nosaukumu “Garupes un Gaujas starpgabali”, Carnikavas pag., Ādažu nov., kadastra numurs 8052 002 0307, sastāv no zemes vienībām ar kadastra apzīmējumu 8052 002 1565 (platība 32 m2), 8052 002 1573 (platība 1,057 ha) un 8052 004 0335 (platība 1352 m2). Īpašuma tiesības uz pašvaldības vārda nostiprinātas Rīgas rajona tiesas Carnikavas pagasta zemesgrāmatas nodalījumā Nr. 100000941595.
2. Zemes vienība ar kadastra apzīmējumu 8052 002 1565 (platība 32 m2) (turpmāk- Zemesgabals) ir zemes starpgabals atbilstoši Publiskas personas mantas atsavināšanas likuma (turpmāk – Likums) 1. panta pirmās daļas 11. punkta “b” apakšpunktam, jo tā konfigurācija un platība nepieļauj Zemesgabala izmantošanu atbilstoši apstiprinātajam teritorijas plānojumam.
3. Atbilstoši Carnikavas novada teritorijas plānojumam 2018.-2028. gadam (turpmāk - teritorijas plānojums) Zemesgabals atrodas Savrupmāju apbūves teritorijā (DzS2).
4. Nekustamā īpašuma valsts kadastra informācijas sistēmā Zemesgabalam reģistrēts nekustamā īpašuma lietošanas mērķis – “Individuālo dzīvojamo māju apbūve”, lietošanas mērķa kods 0601, un tā kadastrālā vērtība noteikta 228 EUR.
5. Zemesgabalam noteikts apgrūtinājums (ekspluatācijas aizsargjoslas teritorijas ap kuģošanas drošībai paredzēto navigācijas tehnisko līdzekli-bāku) 0,0032 ha platībā.
6. Zemesgabals ir neapbūvēts, par Zemesgabalu nav noslēgti nomas līgumi. Saskaņā ar pašvaldības Centrālās pārvaldes Attīstības un projektu nodaļas un pašvaldības aģentūras “Carnikavas komunālserviss” atzinumiem, tas nav izmantojams pašvaldības funkciju veikšanai.
7. Likums nosaka:
	1. atvasinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai, tai skaitā starpgabalu raksturojošo īpašību dēļ. Zemesgabala izmantošana atbilstoši apstiprinātajam teritorijas plānojumam nav paredzēta pašvaldības funkciju nodrošināšanai (4. panta pirmā daļa);
	2. atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei (4. panta ceturtās daļas 1. punkts);
	3. uz zemes starpgabala pirkšanu var pretendēt blakus Zemesgabalam esošie zemes īpašnieki, kuru īpašumiem ir vismaz viena kopēja robeža ar starpgabalu (44. panta astotā daļa);
	4. atsavināšanas atļauju dod attiecīgās publiskās personas lēmējinstitūcija (dome) (6. panta otrā daļa);
	5. nekustamā īpašuma novērtēšanu organizē domes noteiktā kārtībā un mantas nosacīto cenu apstiprina institūcija, kura organizē mantas atsavināšanu. Minētās tiesības dome ir noteikusi tās izveidotai Pašvaldības mantas iznomāšanas un atsavināšanas komisijai (8. panta otrā un trešā daļa).
8. Paredzams, ka Zemesgabala vērtēšanas izmaksas būs aptuveni 200 EUR.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 4. panta pirmo daļu, ceturtās daļas 1. punktu, 8. panta otro un trešo daļu, un 37. panta piekto un sesto daļu, 44. panta astoto daļu, kā arī domes Attīstības komitejas 09.04.2025. atzinumu, Ādažu novada pašvaldības dome

**NOLEMJ:**

1. Nodot atsavināšanai pašvaldībai piederošu zemes starpgabalu 32 m2 platībā ar kadastra apzīmējumu 8052 002 1565, kas ietilpst nekustamā īpašuma ar kadastra numuru 8052 002 0307 sastāvā.
2. Noteikt Zemesgabala atsavināšanas veidu – pārdošana par nosacīto cenu.
3. Pašvaldības Centrālās pārvaldes Nekustamā īpašuma nodaļai līdz 01.06.2025. nodrošināt Zemesgabala iespējamās pārdošanas cenas noteikšanu, pieaicinot neatkarīgu vērtētāju.
4. Pašvaldības mantas iznomāšanas un atsavināšanas komisijas priekšsēdētājam organizēt Zemesgabala nosacītās cenas apstiprināšanu un tā atsavināšanu.
5. Ar Zemesgabala novērtēšanu saistītos izdevumus apmaksāt no Nekustamā īpašuma nodaļas 2025. gada budžeta tāmes līdzekļiem.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU